ai4bharat/Pralekha huggingface dataset:
प्रधानमंत्री कार्यालय
डॉ. पी.के.मिश्रा ने प्रधानमंत्री के प्रधान सचिव का कार्यभार संभाला
प्रधानमंत्री के प्रधान सचिव के रूप में डॉ. प्रमोद कुमार मिश्रा की नियुक्ति की गई है। उन्होंने आज कार्यभार संभाला।
प्रधानमंत्री के प्रधान सचिव डॉ. प्रमोद कुमार मिश्रा,
डॉ. मिश्रा को कृषि, आपदा प्रबंधन, ऊर्जा क्षेत्र, ढांचागत संरचना, वित्तीय प्रबंधन और नियामक मामलों से संबंधित कार्यक्रमों के प्रबंधन का लंबा अनुभव है। अनुसंधान, नीति निर्माण, कार्यक्रम / परियोजना प्रबंधन और प्रकाशन में उनका प्रदर्शन शानदार रहा है। उन्हें नीति निर्माण और प्रशासन का लंबा अनुभव रहा है। डॉ. मिश्रा प्रधानमंत्री के अपर मुख्य सचिव, कृषि और सहयोग के सचिव राज्य विद्युत नियामक आयोग के चेयरमैन के पदों पर कार्य कर चुके हैं। कृषि व सहयोग सचिव के रूप में उन्होंने राष्ट्रीय कृषि विकास कार्यक्रम  और राष्ट्रीय सुरक्षा मिशन  में महत्वपूर्ण भूमिका निभाई है।
2014-19 के दौरान प्रधानमंत्री के अपर मुख्य सचिव के रूप में डॉ. मिश्रा को वरिष्ठ पदों पर नियुक्तियों समेत मानव संसाधन प्रबंधन में नवाचार और बदलाव का श्रेय दिया जाता है।
उन्होंने चार वर्षों तक इंस्टीट्यूट ऑफ डेवलपमेंट स्टडीज़  में चार वर्षों तक अनुसंधान व शिक्षा संबंधी कार्य किए। उन्होंने परियोजनाओं के लिए एडीबी और विश्व बैंक के साथ विचार-विमर्श किया। श्री मिश्रा इंटरनेशनल क्रॉप रिसर्च इंस्टीट्यूट फॉर सेमी – एरिड ट्रोपिक्स  के प्रशासनिक परिषद के सदस्य रहे। उन्होंने विभिन्न अंतर्राष्ट्रीय सम्मेलनों में विशेषज्ञ के रूप में भाग लिया।
हाल ही में डॉ. मिश्रा को संयुक्त राष्ट्र सासाकावा पुरस्कार 2019 से सम्मानित किया गया है। आपदा प्रबंधन में यह सबसे प्रतिष्ठित अंतर्राष्ट्रीय पुरस्कार है।
डॉ. मिश्रा ने यूनिवर्सिटी ऑफ ससेक्स से अर्थशास्त्र / विकास अध्ययन में पीएचडी तथा विकास अर्थशास्त्र में एम.ए. की डिग्री हासिल की है। उन्होंने दिल्ली स्कूल ऑफ इकॉनोमिक्स से अर्थशास्त्र में एम.ए. किया था। डॉ. मिश्रा 1970 में जी.एम. कॉलेज  से प्रथम श्रेणी में बी.ए. ऑनर्स  की परीक्षा पास की थी। ओडिशा के सभी विश्वविद्यालयों में अर्थशास्त्र में प्रथम श्रेणी हासिल करने वाले वे एकमात्र छात्र थे।
उनके निम्न लेख / पुस्तकें प्रकाशित हुई हैं :
· द कच्छ अर्थक्वेक 2001: रिकलेक्शन लेसन्स एंड इनसाइट्स, नेशनल इंस्टीट्यूट ऑफ डिजास्टर मैनेजमेंट, नई दिल्ली, भारत ।
· एग्रीकल्चरल रिस्क, इंश्योरेंस एंड इनकम : ए स्टडी ऑफ द इम्पैक्ट एंड डिजाइन ऑफ इंडियाज काम्प्रिहेन्सिव क्रॉप इंश्योरेंस स्कीम, एवेबरी, एल्डरशॉट, यूके ।
· संपादन - डेवलपमेंट एंड ऑपरेशन ऑफ एग्रीकल्चरल इंश्योरेंस स्कीम्स इन एशिया, एशियन प्रोडक्टिविटी ऑर्गनाइजेशन, टोक्यो, जापान ।
कई अंतरराष्ट्रीय पत्रिकाओं में उनके लेख और समीक्षाएं प्रकाशित हुई हैं।
आवास एवं शहरी कार्य मंत्रालय
श्री हरदीप सिंह पुरी ने 14वें शहरी गतिशीलता सम्मेलन 2021 के समापन सत्र की अध्यक्षता की
"शहरी परिवहन में उत्कृष्टता" प्रदर्शन करने वाले राज्य/शहर के विजेताओं को पुरस्कार प्रदान किए गए
आर्थिक विकास के लिए मजबूत परिवहन प्रणाली मूलभूत जरूरत है: श्री पुरी
केंद्रीय आवास एवं शहरी मामले और पेट्रोलियम और प्राकृतिक गैस मंत्री श्री हरदीप सिंह पुरी ने आज यहां शहरी गतिशीलता भारत  सम्मेलन 2021 के 14वें संस्करण के समापन सत्र की अध्यक्षता की। उन्होंने विभिन्न श्रेणियों में "शहरी परिवहन में उत्कृष्टता" प्रदर्शन करने के लिए राज्य/ शहर के विजेताओं को पुरस्कार प्रदान किए  और सतत परिवहन कार्यक्रम के तहत प्रमाण पत्र और स्मार्ट-मूव  के तहत ट्राफियां वितरित की।
श्री हरदीप सिंह पुरी ने सत्र को संबोधित करते हुए कहा कि शहर आर्थिक विकास के इंजन हैं। अगर भारत को 2025 तक 5 खरब डॉलर की अर्थव्यवस्था और 2030 तक 10 खरब डॉलर की अर्थव्यवस्था बनना है, तो शहरी क्षेत्रों को इस तरह के विकास को समायोजित और सक्षम करना होगा। इस तरह के विकास के लिए मजबूत परिवहन प्रणाली सबसे जरूरी जरूरत होगी।
श्री पुरी ने पुरस्कार विजेताओं को उनके संबंधित शहरों में निरंतर प्रयास के लिए बधाई दी। उन्होंने कहा कि यूएमआई, 2008 में अपनी स्थापना के बाद से, भारत में शहरी क्षेत्र में महत्वपूर्ण चुनौतियों और प्रमुख अवसरों पर ध्यान केंद्रित करने और देश और दुनिया भर से सर्वोत्तम हुनर का प्रसार करने के लिए एक मंच के रूप में देखा गया है। उन्होंने कहा कि इस तरह के आयोजन नीति निर्माताओं, शहर प्रबंधकों, शोधकर्ताओं, योजनाकारों और शहरी परिवहन प्रौद्योगिकीविदों के बीच नेटवर्किंग और विचारों और अनुभवों के आदान-प्रदान के लिए अद्वितीय मंच हैं।
15वें यूएमआई सम्मेलन का शुभारंभ जो 4 से 6 नवंबर 2022 तक कोच्चि, केरल में आयोजित होगा जिसका थीम "आजादी@75: सतत आत्म निर्भर शहरी गतिशीलता" होगी पर उन्होंने उम्मीद जताई कि शहरी परिवहन समुदाय अगले यूएमआई सम्मेलन में बड़ी संख्या में फिर से इकट्ठा होगा।
दिन भर चलने वाले इस सम्मेलन में "मोबिलिटी फॉर ऑल" विषय पर चर्चा की गई, जिसमें समान पहुंच प्रदान करने और समावेशी शहरी परिवहन को बढ़ावा देने पर ध्यान केंद्रित किया गया। इसका उद्देश्य सभी हितधारकों के विविध आवश्यकताओं पर विशेष ध्यान देने के साथ सस्ती, स्वच्छ, सुरक्षित, सूचनात्मक, कुशल और सुलभ परिवहन प्रणाली प्रदान करना है। इसमें समाज के विशेष रूप से विकलांग, बुजुर्ग, महिलाएं और बच्चों पर ध्यान केंद्रित करना है।
सम्मेलन ने राष्ट्रीय और अंतर्राष्ट्रीय विशेषज्ञों, प्रौद्योगिकी और सेवा प्रदाताओं, नीति निर्माताओं, व्यवसायियों और शहरी परिवहन क्षेत्र के अधिकारियों ने भाग लिया।
एमजी/एमएम/एके
(Visitor Counter : 174
प्रधानमंत्री कार्यालय
प्रधानमंत्री ने वायुसेना दिवस के अवसर पर भारतीय वायुसेना को बधाई दी
प्रधानमंत्री श्री नरेन्द्र मोदी ने वायुसेना दिवस के अवसर पर भारतीय वायुसेना के सदस्यों और उनके परिजनों को बधाई दी है।
एक ट्वीट में, प्रधानमंत्री ने कहा;
“वायुसेना दिवस के अवसर पर, साहसी वायु योद्धाओं और उनके परिवारों को मेरी बधाई। नभः स्पृशं दीप्तम् के अपने आदर्श वाक्य के अनुरूप, भारतीय वायु सेना ने दशकों से असाधारण निपुणता का परिचय दिया है। उन्होंने राष्ट्र को सुरक्षित किया है और आपदाओं के दौरान उल्लेखनीय मानवीय भावना भी दिखाई है।”
रक्षा मंत्रालय
नौसेना प्रमुख एडमिरल सुनील लाम्बा इंडियन ओसन नैवल सिंपोजियम -2018 में भाग लेने के लिए तेहरान, ईरान दौरे पर
इंडियन ओसन नैवल सिंपोजियम  के छठे संस्करण एवं कॉन्क्लेव ऑफ चीफ्स की मेजबानी ईरान द्वारा तेहरान में 23 से 25 अप्रैल, 2018 तक की जा रही है। नौसेना प्रमुख इस समारोह के लिए एक चार सदस्यीय भारतीय प्रतिनिधिमंडल का नेतृत्व कर रहे हैं।
आईओएनएस की संकल्पना भारतीय नौसेना द्वारा 2008 में की गई थी। इस फोरम का उद्वेश्य हिन्द महासागर क्षेत्र के तटीय देशों की नौसेनाओं के बीच क्षेत्रीय रूप से महत्वपूर्ण सामुद्रिक मुद्वों, जिससे भविष्य के लिए एक समान समझदारी विकसित हो सके, पर चर्चा के लिए एक खुले एवं समावेशी फोरम उपलब्ध कराने के जरिये आपसी सहयोग को मजबूत बनाना था।
आईओएनएस का उद्घाटन संस्करण फरवरी, 2008 में नई दिल्ली में आयोजित किया गया जिसमें भारतीय नौसेना ने दो वर्षों तक अध्यक्षता की। इसके बाद यूएई ने 2010 से 2012 तक इसकी अध्यक्षता की, दक्षिण अफ्रीका ने 2012 से 2014 तक, ऑस्ट्रेलिया ने 2014 से 2016 तक इसकी अध्यक्षता की एवं बांग्ला देश 2016-2018 तक इसका अध्यक्ष है।
आईओएनएस पर कॉन्क्लेव ऑफ चीफ्स द्वारा सहमति प्रदान की गई और इसे 2014 तक प्रभावी बनाया गया।
नौसेना प्रमुख के दौरे का उद्वेश्य भारत और ईरान के बीच द्विपक्षीय नौसेना संबंधों को संघटित करना एवं नौसेना सहयोग के लिए नए अवसरों की खोज करना है।
प्रधानमंत्री कार्यालय
प्रधानमंत्री की मिस्र में भारतीय समुदाय के साथ बातचीत
प्रधानमंत्री श्री नरेन्द्र मोदी ने मिस्र की अपनी राजकीय यात्रा के दौरान 24 जून 2023 को काहिरा में भारतीय समुदाय के सदस्यों के साथ बातचीत की।
भारतीय समुदाय के सदस्यों के साथ अपनी बातचीत में, प्रधानमंत्री ने भारत-मिस्र संबंधों को मजबूत करने में योगदान देने के लिए इस समुदाय की सराहना की।
इस कार्यक्रम में छात्रों, पेशेवरों और व्यावसायियों सहित प्रवासी भारतीय समुदाय के 300 से अधिक सदस्यों ने भाग लिया।
कॉरपोरेट कार्य मंत्रालय
आईआईसीए ने नागर विमानन महानिदेशालय  के सरकारी अधिकारियों के लिए नेतृत्व कौशल पर तीन दिवसीय प्रशिक्षण कार्यक्रम का आयोजन किया
कॉरपोरेट कार्य मंत्रालय के अंतर्गत स्वायत्त संस्था इंडियन इंस्टिट्यूट ऑफ कॉरपोरेट ऑफिसर्स  ने अपने स्कूल ऑफ बिजनेस इन्वायरनमेंट के माध्यम से भारत सरकार के नागर विमानन महानिदेशालय  के वरिष्ठ अधिकारियों के लिए आज  से प्रारंभ होने वाले तीन दिवसीय प्रशिक्षण कार्यक्रम का आयोजन किया।
प्रशिक्षण कार्यक्रम मानव व्यवहार अनुभूति के महत्वपूर्ण पहलुओं को कवर करते हुए पेशेवर कौशल विकास के माध्यम से उत्कृष्टता तथा नेतृत्व विकसित करने पर लक्षित है। कार्यक्रम के उद्घाटन सत्र को आईआईसीए के महानिदेशक और सीईओ श्री प्रवीण कुमार तथा डीजीसीए के संयुक्त महानिदेशक श्री मनीष कुमार ने संबोधित किया, जिसमें सरकारी अधिकारियों तथा कॉरपोरेट पेशेवरों के लिए नेतृत्व प्रशिक्षण कार्यक्रम की प्रासंगिकता पर प्रकाश डाला गया। तीन दिवसीय कार्यक्रम के लिए लचीलापन, भावात्मक इंटेलिजेंस और संवेदना को एकीकृत करने पर फोकस किया गया।
प्रख्यात विषयवस्तु विशेषज्ञ प्रत्येक दिन के सत्र के लिए स्थिरता और उत्तरदायी गवर्नेंस की दिशा में नेतृत्व को एकबद्ध करने में लगे हुए हैं। प्रशिक्षण कार्यक्रम के पहले दिन श्री सुनील केसवानी ने बेहतर से सर्वश्रेष्ठ तक पहुंचने के लिए आजीवन सीखने के प्रमुख पहलुओं पर बल दिया। कार्यक्रम के अगले दो दिनों में सुश्री दीपा भाटिया, सुश्री नील सोढ़ी, सुश्री अंशु आनंद और डॉ. जयदीप सिंह द्वारा प्रभावी संचार, सहयोग से काम करने, प्रभावी टीम निर्माण तथा तनाव प्रबंधन के महत्व पर विचार किया जाएगा।
डीजीसीए के प्रशिक्षण निदेशक डॉ. आर.पी. कश्यप और स्कूल ऑफ बिजनेस इन्वायरनमेंट की एसोसिएट प्रोफेसर और प्रमुख डॉ. गरिमा दाधीच ने इस बात पर प्रकाश डाला की डीजीसीए के वरिष्ठ और उत्तरदायी अधिकारियों के लिए प्रशिक्षण कार्यक्रम द्वारा प्रतिभागियों के लिए राष्ट्र निर्माण की दिशा में अधिक नेतृत्व तैयार करने और बनाए रखने के लिए उत्प्रेरक के रूप में कार्य करने की आशा है।
रक्षा मंत्रालय
डीआरडीओ और भारतीय नौसेना ने ओडिशा तट पर सतह से हवा में मार करने वाली कम दूरी की मिसाइल के लंबवत प्रक्षेपण का सफलतापूर्वक परीक्षण किया
रक्षा अनुसंधान और विकास संगठन  और भारतीय नौसेना ने 23 अगस्त, 2022 को ओडिशा के तट पर चांदीपुर के एकीकृत परीक्षण रेंज  से कम दूरी की सतह से हवा में मार करने वाली मिसाइल  के लंबवत प्रक्षेपण का सफलतापूर्वक परीक्षण किया। लंबवत प्रक्षेपण क्षमता के प्रदर्शन के लिए एक उच्च गति वाले मानव रहित हवाई लक्ष्य के खिलाफ भारतीय नौसेना के पोत से यह परीक्षण किया गया। स्वदेशी रेडियो फ्रीक्वेंसी  सीकर से युक्त मिसाइलों ने उच्च सटीकता के साथ इस लक्ष्य पर निशाना साधा गया। डीआरडीओ ने इस वीएल-एसआरएसएएम प्रणाली को स्वदेशी रूप से डिजाइन और विकसित किया है।
चांदीपुर स्थित आईटीआर ने इस परीक्षण प्रक्षेपण के दौरान रडार, इलेक्ट्रो-ऑप्टिकल निगरानी प्रणाली  और टेलीमेट्री प्रणाली जैसे विभिन्न रेंज उपकरणों के माध्यम से प्राप्त किए गए प्रक्षेपण संबंधी डेटा का उपयोग करके प्रक्षेपण पथ और वाहन  प्रदर्शन मापदंडों की निगरानी की। इस प्रक्षेपण की निगरानी रक्षा अनुसंधान और विकास प्रयोगशाला , हैदराबाद स्थित रिसर्च सेंटर इमारत  व पुणे स्थित आरएंडडी इंजीनियर्स जैसे सिस्टम के डिजाइन व विकास में शामिल विभिन्न डीआरडीओ प्रयोगशालाओं के वरिष्ठ वैज्ञानिकों ने की थी।
रक्षा मंत्री श्री राजनाथ सिंह ने वीएल-एसआरएसएएम के सफल प्रक्षेपण परीक्षण पर डीआरडीओ, भारतीय नौसेना और संबंधित टीमों को बधाई दी है। उन्होंने कहा कि यह मिसाइल भारतीय नौसेना की शक्ति बढ़ाने वाली साबित होगी।
इसके अलावा रक्षा अनुसंधान और विकास विभाग के सचिव व डीआरडीओ के अध्यक्ष ने भी सफल प्रक्षेपण परीक्षण में शामिल टीमों को बधाई दी। उन्होंने कहा कि इस परीक्षण ने हथियार प्रणाली की प्रभावशीलता को साबित किया है। उन्होंने आगे कहा कि यह समुद्री-स्किमिंग लक्ष्यों सहित निकट सीमा पर विभिन्न हवाई खतरों को बेअसर करने के लिए भारतीय नौसेना को और अधिक मजबूत बनाएगा।
राष्ट्रपति सचिवालय
समावेश, विविधता और उत्कृष्टता के मेल का प्रतिनिधित्व करता है जेएनयू: राष्ट्रपति कोविंद
राष्ट्रपति ने एक वीडियो संदेश के जरिए जेएनयू के चौथे वार्षिक दीक्षांत समारोह को संबोधित किया
भारत के सभी हिस्सों से और समाज के सभी वर्गों से आने वाले छात्र उत्कृष्टता के लिए समान अवसर के माहौल में जवाहरलाल नेहरू विश्वविद्यालय  में अध्ययन करते हैं। अलग तरह के करियर के इच्छुक छात्र जेएनयू में एक साथ आते हैं। भारत के राष्ट्रपति श्री रामनाथ कोविंद ने एक वीडियो संदेश के जरिए आज  जेएनयू के चौथे वार्षिक दीक्षांत समारोह को संबोधित करते हुए कहा कि यह विश्वविद्यालय समावेश, विविधता और उत्कृष्टता के मेल का प्रतिनिधित्व करता है।
राष्ट्रपति ने कहा कि जेएनयू में भारतीय संस्कृति के सभी रंग दिखते हैं। विश्वविद्यालय परिसर में स्थित इमारतों, छात्रावासों, सड़कों और प्रतिष्ठानों के नाम भारतीय विरासत से लिए गए हैं। यह भारत की सांस्कृतिक और भौगोलिक तस्वीर का प्रतिनिधित्व करता है। यह भारतीयता जेएनयू की विरासत है और इसे मजबूत करना इसका कर्तव्य है।
उन्होंने कहा कि जेएनयू के उत्कृष्ट संकाय खुली बहस और विचारों के अंतर का सम्मान करने की भावना को प्रोत्साहित करते रहे हैं। छात्रों को सीखने की प्रक्रिया में भागीदार माना जाता है और उच्च शिक्षा में ऐसा ही होना चाहिए। विश्वविद्यालय जीवंत चर्चाओं के लिए जाना जाता है, जो कक्षाओं के बाहर, कैफेटेरिया और ढाबों में हर समय होती रहती हैं।
राष्ट्रपति ने प्राचीन भारत के शिक्षण और अनुसंधान के गौरवशाली अतीत का उल्लेख करते हुएकहा कि आज की चुनौतियों से निपटने के लिएहम तक्षशिला, नालंदा, विक्रमशिला और वल्लभी विश्वविद्यालयों से प्रेरणा ले सकते हैं जिन्होंने शिक्षण और अनुसंधान के उच्च स्तर निर्धारित किए थे। विशेष ज्ञान प्राप्त करने के लिए दुनिया भर के विद्वान और छात्र इन केंद्रों में आए। उस प्राचीन प्रणाली में आधुनिकता के कई तत्व थे और उसने चरक, आर्यभट्ट, चाणक्य, पाणिनि, पतंजलि, गार्गी, मैत्रेयी और थिरुवल्लुवर जैसे महान विद्वानों को जन्म दिया। उन्होंने चिकित्सा विज्ञान, गणित, खगोल विज्ञान, व्याकरण और सामाजिक विकास में अमूल्य योगदान दिया। दुनिया के अन्य हिस्सों के लोगों ने भारतीय विद्वानों के कार्यों का अनुवाद किया और ज्ञान के और विकास के लिएउनकी शिक्षाओं का इस्तेमाल किया। आज के भारतीय विद्वानों को इस तरह के मूल ज्ञान का सृजन करने की कोशिश करनी चाहिए जिसका इस्तेमाल समकालीन वैश्विक चुनौतियों से निपटने के लिए किया जाए। जेएनयू उच्च शिक्षा के उन चुनिंदा संस्थानों में से है जो वैश्विक रूप से तुलनीय उत्कृष्टता तक पहुँच सकते हैं।
राष्ट्रपति ने कोविड-19 महामारी की चर्चा करते कहा कि आज दुनिया इस महामारी के कारण संकट की स्थिति में है। महामारी के वर्तमान परिदृश्य में, राष्ट्रीय शिक्षा नीति 2020 बताती है कि उच्च शिक्षा संस्थानों के लिए संक्रामक रोगों, महामारी विज्ञान, वायरोलॉजी, डायग्नोस्टिक्स, इंस्ट्रूमेंटेशन, वैक्सीनोलॉजी और अन्य प्रासंगिक क्षेत्रों में अनुसंधान करने का बीड़ा उठाना महत्वपूर्ण है। संबंधित सामाजिक मुद्दों का भी अध्ययन करने की जरूरत है, विशेषकर बहु-विषयक दृष्टिकोण के साथ ऐसा करना चाहिए। उन्होंने कहा कि इस कोशिश मेंजेएनयू जैसे विश्वविद्यालयों को विशिष्ट सहायता तंत्र विकसित करने और छात्र समुदायों के बीच नवाचार को बढ़ावा देने के लिए सबसे आगे होना चाहिए।
राष्ट्रपति का भाषण देखने के लिए यहां क्लिक करें।
रक्षा मंत्रालय
छावनी बोर्ड के सामुदायिक भवन की ई-छावनी पोर्टल पर ऑनलाइन बुकिंग शुरू हुई
प्रमुख आकर्षण:
● छावनी निवासियों का जीवन आसान बनाने के लिए पोर्टल का शुभारम्भ
● सामुदायिक भवन अब डिजिटल भुगतान के माध्यम से बुक किए जा सकते हैं
● ई-छवानी पोर्टल छावनी निवासियों को नागरिक सेवाओं के लिए केंद्रीकृत पहुंच प्रदान करता है
बिना किसी व्यक्तिगत आवेदन के छावनी बोर्ड के सामुदायिक भवन को ऑनलाइन बुक करने की सुविधा का विस्तार करने और छावनी के निवासियों के जीवन को आसान बनाने के लिए अब एक 'सामुदायिक भवन बुकिंग मॉड्यूल' को ई-छावनी पोर्टल पर शुरू कर दिया गया है। यह सुविधा पेपरलेस, फेसलेस और कैशलेस वातावरण में प्रदान की जा रही है। आवेदक सामुदायिक भवन ऑनलाइन बुक कर सकेगा, डिजिटल मोड में भुगतान कर सकेगा और अपने आवेदन की स्थिति जानकारी प्राप्त कर सकेगा।
आवेदन की स्थिति के बारे में प्रत्येक चरण में एसएमएस और ईमेल के माध्यम से आवेदक को सूचित किया जाएगा और आवंटन की पुष्टि भी डिजिटल रूप से की जाएगी। पोर्टल पर मॉड्यूल जारी करने से छावनी निवासियों को एक पारदर्शी और परेशानी मुक्त वातावरण उपलब्ध होगा।
ई-छावनी एक बहु-किरायेदारी केंद्रीय मंच के माध्यम से देश में 62 छावनियों में 20 लाख से अधिक लोगों को ऑनलाइन नागरिक सेवाएं प्रदान करने के लिए छावनी परिषदों के व्यापक ई-सक्षमता के हिस्से के रूप में रक्षा मंत्रालय की एक नागरिक केंद्रित परियोजना है। सामान्य मंच  सभी छावनी परिषदों के निवासियों को सभी प्रासंगिक सूचनाओं के साथ एक सरल, समझने में आसान और प्रभावी तरीके से नागरिक सेवाओं तक केंद्रीकृत पहुंच प्रदान करता है।
पोर्टल पर विभिन्न नागरिक केंद्रित सेवाओं को शुरू किया गया है और इसे निवासियों से उत्साहजनक प्रतिक्रिया मिली है। इन सेवाओं में व्यापार लाइसेंस प्रदान करना, पट्टों का नवीनीकरण, पानी और सीवरेज कनेक्शन, जन्म और मृत्यु प्रमाण पत्र, छावनी अस्पतालों में ओपीडी सेवा की बुकिंग, कर और शुल्क को ऑनलाइन जमा करना और त्वरित तथा समय पर निवारण के लिए शिकायत दर्ज करना शामिल है।
प्रधानमंत्री कार्यालय
प्रधानमंत्री ने काबुल विश्वविद्यालय पर हुए आतंकवादी हमले की कड़ी निंदा की
प्रधानमंत्री श्री नरेन्द्र मोदी ने काबुल विश्वविद्यालय पर हुए कायराना आतंकी हमले की घोर निंदा की है।
उन्होंने कहा, “मैं काबुल विश्वविद्यालय पर हुए कायराना आतंकी हमले की कड़े शब्दों में निंदा करता हूं। प्रधानमंत्री ने कहा कि हमारी संवेदनाएं पीड़ित परिवारों और घायलों के साथ हैं। प्रधानमंत्री ने कहा कि आतंकवाद से मुकाबले में भारत अफगानिस्तान के साथ है और उसे पूरा सहयोग देता रहेगा।”
आर्थिक मामलों की मंत्रिमण्डलीय समिति 
केन्द्रीय मंत्रिमंडल ने भारत में 15000 करोड़ रुपये का निवेश करने से जुड़े मेसर्स एंकोरेज इंफ्रास्ट्रक्चर इन्वेस्टमेंट होल्डिंग लिमिटेड के प्रत्यक्ष विदेशी निवेश  के प्रस्ताव को मंजूरी दी
इस निवेश से बुनियादी ढांचे और विनिर्माण क्षेत्र के साथ–साथ एयरपोर्ट सेक्टर को भी बहुत बड़ा बढ़ावा मिलेगा
हाल ही में घोषित राष्ट्रीय मुद्रीकरण पाइपलाइन  को एक महत्वपूर्ण बढ़ावा मिलेगा, क्योंकि इस कदम से राज्य के स्वामित्व वाले बुनियादी ढांचे से जुड़ी परिसंपत्तियों, जिसमें परिसंपत्तियों की देखभाल करना शामिल है, को पट्टे पर देकर राजस्व कमाने में मदद मिलेगी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने मेसर्स एंकोरेज इन्फ्रास्ट्रक्चर इन्वेस्टमेंट होल्डिंग लिमिटेड में 15,000 करोड़ रुपये तक के निवेश से जुड़े प्रत्यक्ष विदेशी निवेश  प्रस्ताव को मंजूरी दे दी है। मेसर्स एंकोरेज इन्फ्रास्ट्रक्चर इन्वेस्टमेंट होल्डिंग लिमिटेड विशेष रूप से बुनियादी ढांचे और विनिर्माण-विकास के क्षेत्रों, जिसमें एयरपोर्ट सेक्टर और विमानन संबंधी व्यवसायों एवं सेवाओं में डाउनस्ट्रीम निवेश के साथ–साथ परिवहन और लॉजिस्टिक्स आदि से जुड़े क्षेत्र शामिल हो सकते हैं, में निवेश करने के लिए शुरू की गई एक भारतीय निवेश होल्डिंग है। इस प्रत्यक्ष विदेशी निवेश में एंकोरेज को बैंगलोर इंटरनेशनल एयरपोर्ट लिमिटेड के शेयर का हस्तांतरण और मेसर्स एंकोरेज इन्फ्रास्ट्रक्चर इन्वेस्टमेंट होल्डिंग लिमिटेड में 2726247 ओंटारियो इंक, जोकि ओएसी की पूर्ण स्वामित्व वाली एक सहायक कंपनी है, द्वारा 950 करोड़ रुपये का निवेश भी शामिल है। ओएसी, कनाडा की सबसे बड़ी निश्चित लाभ वाली पेंशन योजनाओं में से एक ओमेर्स की प्रशासक है।
इस निवेश से बुनियादी ढांचे और विनिर्माण क्षेत्र के साथ-साथ एयरपोर्ट सेक्टर को भी बहुत बड़ा बढ़ावा मिलेगा। यह निवेश निजी भागीदारी के माध्यम से विश्व स्तरीय हवाई अड्डों और परिवहन संबंधी बुनियादी ढांचे को विकसित करने की भारत सरकार की योजना को काफी हद तक पुष्ट करेगा। इस निवेश से हाल ही में घोषित राष्ट्रीय मुद्रीकरण पाइपलाइन  को भी महत्वपूर्ण बढ़ावा मिलेगा, क्योंकि इस कदम से राज्य के स्वामित्व वाले बुनियादी ढांचे की परिसंपत्तियों, जिसमें सड़कों, रेलवे, हवाई अड्डों, खेल स्टेडियमों, बिजली पारेषण लाइनों और गैस पाइपलाइन जैसी परिसंपत्तियों की देखभाल करना शामिल है, को निजी ऑपरेटरों को पट्टे पर देकर राजस्व कमाने में मदद मिलेगी। मेसर्स एंकोरेज इंफ्रास्ट्रक्चर इन्वेस्टमेंट होल्डिंग लिमिटेड राष्ट्रीय मुद्रीकरण पाइपलाइन  के तहत आने वाले कुछ क्षेत्रों में डाउनस्ट्रीम निवेश करने का प्रस्ताव कर रहा है।
इस निवेश से प्रत्यक्ष रोजगारों का सृजन भी होगा क्योंकि मेसर्स एंकोरेज इंफ्रास्ट्रक्चर इन्वेस्टमेंट होल्डिंग लिमिटेड जिन क्षेत्रों में डाउनस्ट्रीम निवेश करने का प्रस्ताव कर रहा है, वे पूंजी और रोजगार प्रधान क्षेत्र हैं। यह निवेश विनिर्माण और उससे जुड़ी सहायक गतिविधियों के क्रम में अप्रत्यक्ष रोजगार भी पैदा करेगा।
प्रधानमंत्री कार्यालय
प्रधानमंत्री ने महात्मा गांधी को उनकी जयंती पर नमन किया
प्रधानमंत्री श्री नरेन्द्र मोदी ने महात्मा गांधी को उनकी जयंती पर नमन किया है।
प्रधानमंत्री ने कहा, ‘हम गांधी जयंती के अवसर पर प्यारे बापू को नमन करते हैं।
उनके जीवन और अनमोल विचारों से सीखने की कोई सीमा नहीं है।
मैं मंगल-कामना करता हूं कि बापू के आदर्श सदैव ही एक समृद्ध और करुणामय भारत बनाने में हमारा मार्गदर्शन करते रहें।’
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 217के खंड  में निहित शक्तियों का प्रयोग करते हुए राष्ट्रपति ने23 सितंबर, 2021 को जारी एक अधिसूचना के माध्यम से केरल उच्च न्यायालय के अतिरिक्त न्यायाधीशों  श्रीमती न्यायाधीश मुदलीकुलम रमन अनीता और  श्री न्यायाधीश करुणाकरन नायर हरिपाल को केरल उच्च न्यायालय का न्यायाधीश नियुक्त कर दिया है। अपने संबंधित कार्यालयों में उनके कार्यभार संभालने के साथ यह नियुक्ति प्रभावी हो जाएगी।
युवा कार्यक्रम एवं खेल मंत्रालय
श्री किरेन रिजिजू, श्री अनुराग सिंह ठाकुर ने गांधी जयंती पर 'फिट इंडिया फ्रीडम रन 3.0' का शुभारंभ किया
फिट इंडिया फ्रीडम रन 3.0 का शुभारंभ आज गांधी जयंती के अवसर पर रविवार सुबह नई दिल्ली के मेजर ध्यानचंद नेशनल स्टेडियम में किया गया।2020 में कोविड-19 महामारी के चरम के दौरान भारत सरकार द्वारा शुरू किए गए सबसे बड़े राष्ट्रव्यापी आंदोलनों में से एक, इस दौड़के तीसरे संस्करण का शुभारंभ केंद्रीय कानून और न्याय मंत्री श्री किरेन रिजिजू तथा केंद्रीय युवा कार्यक्रम और खेल मंत्री श्री अनुराग सिंह ठाकुर द्वारा संयुक्त रूप से फिट इंडिया प्लॉग रन के साथ किया गया। फिट इंडिया फ्रीडम रन का तीसरा संस्करण आज 2 अक्टूबर से शुरू हुआ और 31 अक्टूबर तक चलेगा।
इस अवसर पर रविवार कोभारत के पूर्व स्वास्थ्य मंत्री श्री हर्षवर्धन गोयल, खेल सचिव श्रीमती सुजाता चतुर्वेदी, भारतीय खेल प्राधिकरण के महानिदेशक श्री संदीप प्रधान, फिट इंडिया के राजदूत रिपु दमन बेवली, खेल मंत्रालय व साई के अन्य अधिकारियों के साथ बड़ी संख्या में प्रतिभागी भी उपस्थित थे।
प्रधानमंत्री के विजन को दोहराते हुए श्री किरेन रिजिजू ने कहा, “जब श्री नरेन्द्र मोदी ने 2019 में फिट इंडिया आंदोलन की शुरुआत की तो उनका विजन पूरे देश को फिट बनाना था। बीते कुछ वर्षों में ये आंदोलन अब इतनी बड़ी कामयाबी बन गया है। अब हर कोई इस आंदोलन में शामिल होना चाहता है और फिट इंडिया मोबाइल ऐप भी हर दिन बहुत उत्साह के साथ डाउनलोड किया जा रहा है।”
कुछ इसी प्रकार अपनी भावनाओं को व्यक्त करते हुए श्री अनुराग सिंह ठाकुर ने कहा, “आजादी का अमृत महोत्सव से अमृत काल तक हमें भारत को नई ऊंचाइयों पर ले जाने के प्रधानमंत्री के विजन की दिशा में काम करते रहना होगा और उस लक्ष्य तक पहुंचने का पहला मार्ग यह है कि अपनी फिटनेस को नए स्तर पर ले जाया जाए।”
फ्रीडम रन के इस संस्करण में रिकॉर्ड संख्या में भाग लेने का आग्रह करते हुए श्री ठाकुर ने कहा, "इस सफल दौड़ के तीसरे संस्करण को शुरू करने का मौका गांधी जयंती से बेहतर नहीं हो सकता था और इसका समापन एकता दिवस से बेहतर नहीं हो सकता था जो कि 31 अक्टूबर को सरदार वल्लभभाई पटेल की जयंती है। बीते साल इसमें कुल भागीदारी 9 करोड़ 30 लाख तक पहुंच गई थी और हमें इस भागीदारी संख्या को दोगुना करने के लिए अब फिट फ्रीडम रन 3.0 को बहुत ताकत देनी है।
फिट इंडिया फ्रीडम रन में पिछले दो वर्षों में सीमा सुरक्षा बल , भारत-तिब्बत सीमा पुलिस , केंद्रीय रिजर्व पुलिस बल  सहित भारतीय सेना, भारतीय रेलवे, सीबीएसई व आईसीएसई के स्कूलों, युवा कार्यक्रम मंत्रालय की युवा विंग नेहरू युवा केंद्र संगठन  और राष्ट्रीय सेवा योजना  आदि की भागीदारी देखी गई है।
विज्ञान एवं प्रौद्योगिकी मंत्रालय
भारत अंतर्राष्ट्रीय विज्ञान समारोह के तकनीकी सत्र के दौरान छात्रों, युवा अधिकारियों और नवोदित वैज्ञानिकों की उत्साहपूर्ण भागीदारी
भारत अंतर्राष्ट्रीय विज्ञान समारोह  के तीसरे दिन कोलकाता में विज्ञान और प्रौद्योगिकी के व्यावहारिक क्षेत्रों पर सत्र और परिचर्चा का आयोजन किया गया। इस कार्यक्रम के दौरान छात्रों, युवा अधिकारियों और नवोदित वैज्ञानिकों की विशाल और उत्साहपूर्ण भागीदारी ने आयोजन में रोमांच बढ़ा दिया।
स्वास्थ्य अनुसंधान सम्मेलन के सत्र में आनुवांशिक संरचना, मानव संरचना में आणविक संघटन और जीन के समूह में रासायनिक अभिक्रिया सहित कई विषयों पर चर्चा हुई। अन्य सत्रों में महिला वैज्ञानिक और उद्यमी कॉन्क्लेव, युवा वैज्ञानिक कॉन्फ्रेंस, पूर्वोत्तर छात्रों के कॉन्क्लेव और वैज्ञानिक विज्ञान साहित्य फेस्ट शामिल थे। इन सत्रों में विज्ञान और प्रौद्योगिकी के व्यावहारिक क्षेत्रों और इसे आम लोगों के लिए सुगम बनाने के बारे में चर्चा की गई। महिला वैज्ञानिक और उद्यमी कॉन्क्लेव के सत्र में, विज्ञान एवं प्रौद्योगिकी विभाग के सचिव प्रोफेसर आशुतोष शर्मा ने नागरिकों और विशेष रूप से देश के दूर-दराज क्षेत्रों के लोगों के बीच विज्ञान और प्रौद्योगिकी को बढ़ावा देने के लिए विभाग की पहलों के बारे में जानकारी दी। उन्होंने इस विज्ञान समारोह में विभिन्न संस्थानों के छात्रों की ज्यादा से ज्यादा भागीदारी के साथ समारोह की लोकप्रियता और महत्व पर प्रसन्नता व्यक्त की। विज्ञान और प्रौद्योगिकी परियोजनाओं ने युवा उद्यमियों और महिलों को सूचना और प्रौद्योगिकी के आधार पर सशक्त बनाने के लिए अनुकूल माहौल प्रदान करने के कुछ उदाहरणों का जिक्र किया। उन्होंने कहा कि विज्ञान समारोह एक प्लेटफॉर्म की तरह है जो मानवता की बेहतरी के लिए प्रौद्योगिकी के नये क्षेत्रों के बारे में जानने का अवसर प्रदान करता है।
आईआईएसएफ के अन्य स्थानों में, साइंस सिटी में रेडियो ट्रांसमीटर किट को तैयार करके छात्रों द्वारा गिनीज बुक ऑफ रिकॉर्ड बनाने का प्रयास आज के कार्यक्रम के लिए एक रोमांचक और दिलचस्प घटना है। आईआईएसएफ में आयोजित प्रत्येक कार्यक्रम में आगंतुकों, विशेष रूप से बच्चों ने उत्साह के साथ भागीदारी की।
आर.के.मीणा/आरएनएम/एएम/एसके– 4073
(Visitor Counter : 139